Diari Oficial de la Generalitat Valenciana


Sumari del DOGV 5943, del 29-01-2009 (2009/560)

ORDE d'11 de desembre de 2008, de la Conselleria d'Educació, per la qual es disposa el funcionament de l'Institut d'Educació Secundària número 4 d'Alzira.
----------------------------------------------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/560


Data del document
:   11-12-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Alzira
    * centre d'ensenyament
    * ensenyament secundari
    * ensenyament públic

ORDE d'11 de desembre de 2008, de la Conselleria d'Educació, per la qual es disposa el funcionament de l'Institut d'Educació Secundària número 4 d'Alzira. [2009/560]  
El Decret 186/2008, de 28 de novembre, del Consell (DOCV de 02.12.2008), pel qual es crea l'Institut d'Educació Secundària núm. 4 d'Alzira, va autoritzar la Conselleria d'Educació per a dictar les disposicions necessàries per al seu acompliment i desplegament.  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i vista la proposta de la Direcció General d'Ordenació i Centres Docents,  
ORDENE  
Primer  
1. L'Institut d'Educació Secundària núm. 4 d'Alzira, codi 01546264, iniciarà les seues activitats el curs acadèmic 2008/2009.  
2. En el dit curs escolar el centre impartirà les ensenyances d'Educació Secundària Obligatòria i els batxillerats de les modalitats Ciències i Tecnologia i d'Humanitats i Ciències Socials.  
3. El centre s'adscriu a la Universitat Politècnica de València, a l'efecte de la realització de la prova d'accés a la universitat.  
4. El centre impartirà els programes d'educació bilingüe: programa d'ensenyament en valencià (PEV) i programa d'incorporació progressiva (PIP).  
Segon  
Amb els mateixos efectes que s'indiquen en el punt anterior, deixaran d'impartir-se les ensenyances d'Educació Secundària Obligatòria i de Batxillerat a l'Institut d'Educació Secundària Luis Suñer Sanchis, codi 92024509.  
Tercer  
La Direcció Territorial d'Educació de València nomenarà l'equip directiu del centre, de conformitat amb el que establixen el capítol IV del títol V de la Llei Orgànica 2/2006, de 3 de maig, d'Educació i el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 08.09.1997).  
Quart  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i manteniment del centre, i el dotarà de l'equipament i material didàctic necessaris. A este efecte, la Direcció Territorial d'Educació efectuarà l'oportuna i raonada proposta.  
DISPOSICIÓ TRANSITÒRIA ÚNICA  
L'alumnat procedent de l'Institut d'Educació Secundària Luis Suñer Sanchis que estiga cursant les ensenyances dels batxillerats d'Humanitats i Ciències Socials i de Ciències de la Naturalesa de la Salut i de Tecnologia, continuarà cursant les dites ensenyances, en els horaris autoritzats, fins a la seua extinció, d'acord amb el calendari d'aplicació de la Llei Orgànica 2/2006, de 3 de maig, d'Educació.  
DISPOSICIÓ ADDICIONAL ÚNICA  
El que establix esta disposició s'inscriurà en el Registre de Centres Docents de la Generalitat.  
DISPOSICIONS FINALS  
Primera  
S'autoritza les direccions generals de Personal, de Règim Econòmic i d'Ordenació i Centres Docents perquè, en l'àmbit de les seues competències respectives, adopten les mesures necessàries per a l'aplicació i desenrotllament del que disposa la present orde.  
Segona  
Esta orde es publicarà en el Diari Oficial de la Comunitat Valenciana i produirà efectes acadèmics des de l'inici del curs escolar 2008/09, llevat del que fa referència al nomenament de l'equip directiu, en què s'estendran a l'1 de juliol de 2008.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 11 de desembre de 2008  
El conseller d'Educació,  
ALEJANDRO FONT DE MORA TURÓN